ભારતનું અર્થતંત્ર હાલ મંદીનાં દૌરમાંથી પસાર થઈ રહ્યું છે.ભારતીય રુપિયો ડોલર સામે ખાસ્સો ઘસાઈ ગયો છે.આ સમાચાર આમ તો ભારતીયો માટે દુઃખ નાં સમાચાર છે પરંતુ વિદેશમાં રહેતા લાખો ભારતીયો અને તેમનાં ભારતમાં રહેતાં સગા-વ્હાલાંઓ માટે આ સમાચાર આનંદદાયક કહી શકાય કારણ કે વિદેશમાં કમાયેલાં ડોલરને જ્યારે તેઓ ભારતીય રુપિયામાં રુપાંતર કરશે ત્યારે ઘસાયેલા રુપિયાને લીધે તેઓને પહેલાંની સરખામણીએ ખુબ વધારે રુપીયા મળશે.૧૯૯૪-૯૫ આસપાસ એક ડોલરનાં ૪૫ રુપિયા મળતા હતાં તે હાલમાં ૬૦-૬૨ રુપિયા એ પહોંચી ગયો છે.વર્લ્ડ બેંકનાં રીપોર્ટ મુજબ આ વર્ષે NRI લોકો વધુ ને વધુ ડોલર ભારતમાં ઠાલવશે. તેનાં અંદાજ પ્રમાણે ૭૧ બીલીયન ડોલર ભારતમાં ઠલવાશે તેમજ ગેરકાયદેસર રીતે આવશે તે અલગ.